Φαρούκ Καντούμι

Ο Φαρούκ Καντούμι (Farouk al-Kaddoumi ή Faruq al-Qaddumi; Αραβικά:: فاروق القدومي‎; Γινασφούτ, Ναμπλούς, 18 Αυγούστου 1931 - Αμμάν, 22 Αυγούστου 2024)«Cahiers de l'Orient» Ανακτήθηκε στις 30/7/2019 γνωστός και ως Abu al-Lutf, ήταν Παλαιστίνιος πολιτικός, γενικός γραμματέας της πολιτικο-στρατιωτικής οργάνωσης Φατάχ - (Fatah - Palestinian National Liberation Movement) από το 2004 έως το 2009 και από το 1973 έως το 2009 πρόεδρος του κεντρικού της συμβουλίου και του πολιτικού τμήματος της PLO"Farouk Kaddoumi". Third World Quarterly. 8 (2): 411–424. 1 Απριλίου 1986. Στην αρχή της δεκαετίας του ’50 ο Καντούμι εργάσθηκε στη Σαουδική Αραβία και αργότερα μετακόμισε στην Αίγυπτο, σπουδάζοντας οικονομικές και πολιτικές επιστήμες στο Πανεπιστήμιο του Καΐρου, την ίδια δε εποχή εντάχθηκε στο κόμμα «Μπάαθ». Ως φοιτητής ακόμη (1958) οργανώθηκε στον αγώνα για την απελευθέρωση της Παλαιστίνης, μαζί με τον Γιάσερ Αραφάτ και άλλους, δημιουργώντας τελικά τη Φατάχ (1965). Στα τέλη της δεκαετίας του ’60 εξελίχθηκε σε ηγετική φυσιογνωμία της PLO και από το 1973 τέθηκε επικεφαλής του πολιτικού της τμήματος που έδρευε στη Βηρυτό του Λιβάνου. Αφού προηγουμένως μετείχε σε κίνηση αμφισβήτησης του Αραφάτ (1983) ακολούθως διορίσθηκε μέλος του κεντρικού συμβουλίου της Φατάχ και εγκαταστάθηκε στην Τύνιδα, όπου είχε μεταφερθεί το αρχηγείο της PLO, μετά την αποχώρηση από τον Λίβανο. Από το ξεκίνημα της δεκαετίας του ’90 ήταν επικεφαλής του πολιτικού τμήματος της οργάνωσης The Palestinian Impasse in Lebanon: The Politics of Refugee Integration Ανακτήθηκε στις 30/7/2019. Διαφώνησε με τη συμφωνία του Όσλο"Μεσανατολικό: 25 χρόνια από τη Συμφωνία του Όσλο" Ανακτήθηκε στις 30 Ιουλίου 2019 (1993) θεωρώντας την προδοτική και αρνήθηκε να συμμετάσχει στη σύνθεση της Παλαιστινιακής Αρχής (PNA). Εναντιώθηκε σε κάθε απόπειρα προσέγγισης του Ισραήλ, για το οποίο δεν αναγνώριζε δικαίωμα ύπαρξης. Μετά τον θάνατο του Αραφάτ (2004) τον διαδέχθηκε στην προεδρία της Φατάχ. Αμφισβητώντας τις πολιτικές εξουσίες της PNA, ήρθε σε ρήξη με τον πρόεδρό της Μαχμούτ Αμπάς.'President Abbas Killed Yassir Arafat' The Media Line 15 Ιουλίου 2009

Απεβίωσε στο Αμμάν στις 22 Αυγούστου 2024, σε ηλικία 93 ετών.

 Παραπομπές 

Κατηγορία:Παλαιστίνη
Κατηγορία:Παλαιστίνιοι πολιτικοί